b'\n_START_ARTICLE_\nFrivilligr\xc3\xa5det\n_START_PARAGRAPH_\nFrivilligr\xc3\xa5det er et r\xc3\xa5d under B\xc3\xb8rne- og Socialministeriet, der r\xc3\xa5dgiver ministeren og Folketinget om den frivillige sektors rolle i forhold til at l\xc3\xb8se samfundets socialpolitiske udfordringer. Det er desuden r\xc3\xa5dets opgave at bidrage til den offentlige debat om den frivillige sektors udvikling samt at skabe \xc3\xb8get opm\xc3\xa6rksomhed omkring den frivillige sociale indsats._NEWLINE_R\xc3\xa5det blev nedsat 1. juli 2008, har 12 medlemmer og drives som en statslig institution._NEWLINE_Frivilligr\xc3\xa5det erstattede R\xc3\xa5det for Frivilligt Socialt Arbejde._NEWLINE_B\xc3\xb8rne- og socialminister Mai Mercado pr\xc3\xa6senterede i december 2017 en ny sammens\xc3\xa6tning af Frivilligr\xc3\xa5det. Det nye frivilligr\xc3\xa5d g\xc3\xa5r fra 10 til 12 medlemmer. Socialministeren vil stadig udpege formanden og endnu et medlem, mens to medlemmer udpeges af henholdsvis Kommunernes Landsforening og FriSe (Frivilligcentre & Selvhj\xc3\xa6lp Danmark). De resterende otte medlemmer skal findes ved direkte valg blandt de frivillige, sociale foreninger og organisationer._NEWLINE_Mads Roke Clausen, tidligere direkt\xc3\xb8r i M\xc3\xb8drehj\xc3\xa6lpen, overtog d. 1 februar 2018 formandsposten fra Vibe Klarup._NEWLINE_I forbindelse med regeringens plan om udflytning af statslige arbejdspladser, blev det den 17. januar 2018 meddelt, at sekretariatet for Frivilligr\xc3\xa5det sammen med Det Centrale Handicapr\xc3\xa5d skal udflyttes til den nordjyske by Brovst.'